**Joonas Larinmaa** (s. 29. lokakuuta 1992 Turku) on suomalainen jääkiekkoilija, joka pelaa Mestis-joukkue Kiekko-Espoossa. Hän on pelipaikaltaan oikea laitahyökkääjä.

Ura
---

Larinmaa on Turun Palloseuran kasvatti. Hän voitti kauden 2007–2008 päätteeksi C-nuorten SM-pronssia ja kauden 2008–2009 päätteeksi C-nuorten SM-hopeaa. Kaudeksi 2009–2010 Larinmaa siirtyi TuTon B-nuoriin. Heinäkuussa 2012 hän liittyi tryout-sopimuksella seuran miesten Mestis-joukkueeseen. Larinmaa jatkoi kaudella 2012–2013 TUTO Hockeyn A-nuorissa, joiden sisäisen piste- ja maalipörssin hän voitti tehoilla 27+33=60, joilla Larinmaa sijoittui koko A-nuorten Mestiksen pistepörssissä kuudenneksi. Kaudeksi 2013–2014 hän siirtyi Suomi-sarjajoukkue Forssan Palloseuraan, jossa Larinmaa pelasi 37 runkosarjaottelua tehopistein 11+20=31 ja yhdeksän playoff-ottelua tehopistein 1+3=4. Hän voitti kauden päätteeksi hopeaa.

Elokuussa 2014 hän siirtyi tryoutille Mestiksen nousijajoukkue KeuPa HT:hen. Hän jäi vajaan parin viikon koejakson päätteeksi kuitenkin ilman jatkosopimusta. Larinmaa palasi kaudeksi 2014–2015 Suomi-sarjaan ja hän siirtyi vuoden mittaisella sopimuksella edellisenä keväänä sarjaan taloudellisistä syistä palanneisiin Jokipoikiin. Larinmaa voitti kauden päätteeksi Suomi-sarjan mestaruuden. Jokipojille myönnettiin Mestis-lisenssi kaudeksi 2015–2016 ja myös Larinmaa jatkoi joukkueessa. Hänen ensimmäinen Mestis-kautensa toi 43 runkosarjaottelussa tehot 8+11=19 ja 14 playoff-ottelussa tehot 2+5=7. Larinmaa voitti kauden päätteeksi Mestis-pronssia.

Larinmaa oli kaudella 2016–2017 tehoilla 15+17=32 Jokipoikien paras maalintekijä ja toiseksi paras pistemies Lauri Huhdanpään jälkeen. Mestiksen puolivälierissä hän teki joukkueensa kuudesta maalista kolme ja jakoi niillä myös Jokipoikien sisäisen pistepörssin voiton Huhdanpään kanssa. Kaudella 2017–2018 Larinmaa teki sarjan yhden kauden piste-ennätyksensä tehoilla 11+38=49, joilla hän voitti joukkueen sisäisen piste- ja syöttöpörssin. Larinmaa jakoi koko Mestiksen pistepörssin kuudennen sijan kolmen muun pelaajan kanssa. Pudotuspeleissä hän jakoi Jokipoikien sisäisen pistepörssin voiton Oskari Lehtisen kanssa tehoilla 3+4=7. Kaudella 2018–2019 Larinmaa nousi joukkueen varakapteeniksi. Hän voitti Jokipoikien sisäisen piste-, maali- ja syöttöpörssin tehoilla 20+23=43, joilla Larinmaa jakoi koko Mestiksen maalipörssin neljännen sijan LeKin Santeri Vuotin kanssa ja pistepörssin yhdeksännen sijan SaPKon Matias Lainion kanssa. Kaudella 2019–2020 hän oli Jokipoikien paras syöttäjä 30 syöttöpisteellään.

Kaudeksi 2020–2021 Larinmaa siirtyi jatkamaan Mestis-pelejään vuoden mittaisella sopimuksella KeuPa HT:n riveihin. Hänet nimettiin joukkueen varakapteeniksi. Larinmaa voitti koko Mestiksen piste- (Jouni Rinne -palkinto) ja syöttöpörssin tehoilla 13+26=39. Hänet palkittiin sarjan parhaana hyökkääjänä Mika Helkearo -palkinnolla ja valittiin ensimmäiseen tähdistökentälliseen. KeuPa lainasi Larinmaan yhteistyöseuraansa, SM-liigajoukkue JYPiin 11. marraskuuta 2020 pelattuun vierasotteluun Porin Ässiä vastaan, kun JYPistä oli maajoukkuekomennusten vuoksi sivussa useita pelaajia. Hänet merkittiin liigadebyytissään joukkueen nelosketjun oikeaan laitaan kahden muun KeuPan lainapelaajan, Janne Kumpulaisen ja Jani Siekkisen viereen. Larinmaa sai ottelussa jääaikaa 7.59 minuuttia. Hän pelasi kauden aikana JYPissä kuusi runkosarjaottelua ilman tehopisteitä.

Larinmaa siirtyi kaudeksi 2020–2021 vuoden mittaisella sopimuksella TUTO Hockeyn Mestis-joukkueeseen, jossa pelasi myös hänen pikkuveljensä Jesper. Larinmaa nimettiin joukkueen varakapteeniksi.

Kaudeksi 2022–2023 Larinmaa siirtyi vuoden mittaisella sopimuksella Ruotsin kolmanneksi korkeimmalle sarjatasolle HockeyEttan-joukkue Tranås AIF:ään. Tammikuussa 2023 hänen sopimuksensa kuitenkin purettiin, kun molemmat osapuolet kokivat, että odotukset Larinmaata kohtaan eivät täyttyneet. Helmikuussa hän siirtyi loppukauden kattavalla sopimuksella monikansallisen Alps Hockey Leaguen slovenialaisjoukkue HDD Jeseniceen. Larinmaa voitti sarjan mestaruuden sekä myös International Hockey Leaguen mestaruuden.

Larinmaa siirtyi kaudeksi 2023–2024 vuoden mittaisella sopimuksella Ranskan Ligue Magnusin Aigles de Niceen, jonne siirtyi myös hänen pikkuveljensä Jesper. Larinmaa pelasi alkukaudella 14 runkosarjaottelua tehopistein 1+5=6, kunnes tammikuussa 2024 hän palasi Mestikseen ja siirtyi loppukauden kattavalla sopimuksella Kiekko-Espooseen. Joukkuetta valmentaa Larinmaalle KeuPa HT:stä tuttu Tomas Westerlund.

Muuta
-----

Larinmaa valmistui ylioppilaaksi Kupittaan lukiosta keväällä 2011. Hänen isoveljensä Mikko ja pikkuveljensä Jesper ovat pelanneet myös jääkiekkoa. Heistä Jesper pelaa hyökkääjänä Ranskan Ligue Magnusin Aigles de Nicessä ja hän on aiemmin pelannut myös neljä SM-liigaottelua Turun Palloseurassa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | FPS | Suomi-sarja | 37 | 11 | 20 | 31 | 6 | 9 | 1 | 3 | 4 | 2 |
| 2014–2015 | Jokipojat | Suomi-sarja | 35 | 10 | 8 | 18 | 28 | 10 | 3 | 9 | 12 | 0 |
| 2015–2016 | Jokipojat | Mestis | 43 | 8 | 11 | 19 | 16 | 14 | 2 | 5 | 7 | 10 |
| 2016–2017 | Jokipojat | Mestis | 41 | 15 | 17 | 32 | 8 | 3 | 3 | 0 | 3 | 0 |
| 2017–2018 | Jokipojat | Mestis | 50 | 11 | 38 | 49 | 20 | 9 | 3 | 4 | 7 | 4 |
| 2018–2019 | Jokipojat **(A)** | Mestis | 49 | 20 | 23 | 43 | 36 | 5 | 1 | 0 | 1 | 0 |
| 2019–2020 | Jokipojat **(A)** | Mestis | 50 | 5 | 30 | 35 | 18 | – | – | – | – | – |
| 2020–2021 | KeuPa HT **(A)** | Mestis | 31 | 13 | 26 | 39 | 6 | 3 | 1 | 2 | 3 | 0 | Ykköstähdistö |
|  | JYP | SM-liiga | 6 | 0 | 0 | 0 | 2 | – | – | – | – | – |
| 2021–2022 | TUTO Hockey **(A)** | Mestis | 44 | 7 | 20 | 27 | 18 | – | – | – | – | – |
| 2022–2023 | Tranås AIF | HockeyEttan | 23 | 2 | 13 | 15 | 4 | – | – | – | – | – |
|  | HDD Jesenice | AlpsHL | 4 | 4 | 3 | 7 | 0 | 14 | 2 | 6 | 8 | 14 |
|  | HDD Jesenice | IntHL | – | – | – | – | – | 3 | 1 | 5 | 6 | 0 |
| 2023–2024 | Aigles de Nice | Ranska | 14 | 1 | 5 | 6 | 6 | – | – | – | – | – |
|  | Kiekko-Espoo | Mestis |  |  |  |  |  |  |  |  |  |  |
| 1 kausi | yhteensä | Ranska | 14 | 1 | 5 | 6 | 6 | – | – | – | – | – |
| 1 kausi | yhteensä | SM-liiga | 6 | 0 | 0 | 0 | 2 | – | – | – | – | – |
| 7 kautta | yhteensä | Mestis | 308 | 79 | 165 | 244 | 122 | 34 | 10 | 11 | 21 | 14 |
| 1 kausi | yhteensä | AlpsHL | 4 | 4 | 3 | 7 | 0 | 14 | 2 | 6 | 8 | 14 |

Lähteet
-------

* Joonas Larinmaa The Internet Hockey Databasessa (englanniksi)
* Joonas Larinmaa Eurohockey-sivustolla (englanniksi)
* Joonas Larinmaa *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Joonas Larinmaa *Elite Prospects*. Everysport Media Group AB.  (englanniksi)
2. ↑  Joonas Larinmaa Eurohockey-sivustolla (englanniksi)
3. ↑  TUTO Hockey yhteistyöhön Kiekkohaiden kanssa *Jatkoaika.com*.  28.7.2012. Jatkoaika r.y. Viitattu 11.11.2020.
4. ↑  Elite Prospects - U20 Mestis Stats 2012-2013 *eliteprospects.com*. Everysport Media Group AB. Viitattu 11.11.2020. (englanniksi)
5. ↑  KeuPalle 11 nuorta testipelaajaa *Jatkoaika.com*.  5.8.2014. Jatkoaika r.y. Viitattu 11.11.2020.
6. ↑  KeuPa-miehistössä tapahtuu - Nättinen lähtee Kazakstaniin *Jatkoaika.com*.  5.8.2014. Jatkoaika r.y. Viitattu 11.11.2020.
7. ↑  Elite Prospects - Jokipojat *eliteprospects.com*. Everysport Media Group AB. Viitattu 11.11.2020. (englanniksi)
8. ↑  Elite Prospects - Mestis Stats 2017-2018 *eliteprospects.com*. Everysport Media Group AB. Viitattu 11.11.2020. (englanniksi)
9. ↑  Elite Prospects - Jokipojat *eliteprospects.com*. Everysport Media Group AB. Viitattu 11.11.2020. (englanniksi)
10. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 11.11.2020. (englanniksi)
11. ↑  Elite Prospects - Jokipojat *eliteprospects.com*. Everysport Media Group AB. Viitattu 11.11.2020. (englanniksi)
12. ↑  KeuPan hyökkäykseen tehokas vahvistus Joensuusta − Larinmaa matkaa Keski-Suomeen *Jatkoaika.com*.  16.6.2020. Jatkoaika r.y. Viitattu 11.11.2020.
13. ↑  Arto Laatikainen Kiekko-Espoon kapteeniksi *keupaht.fi*.  31.8.2020. KeuPa Hockey Oy. Viitattu 11.11.2020.
14. ↑  Maajoukkuemiesten korvaajina kokeneita kehäkettuja ja nuorta voimaa *jypliiga.fi*.  6.11.2020. JYP Jyväskylä Oy. Viitattu 11.11.2020.
15. ↑  Ässät - JYP, 11.11.2020 *liiga.fi*.  11.11.2020. Jääkiekon SM-liiga Oy. Viitattu 11.11.2020.
16. ↑  Ässät - JYP, 11.11.2020 *liiga.fi*.  11.11.2020. Jääkiekon SM-liiga Oy. Viitattu 11.11.2020.
17. ↑  Joonas Larinmaa saapuu veljensä joukkuekaveriksi − TUTO kaappasi Mestiksen pistehain rivehinsä *Jatkoaika.com*.  29.7.2021. Jatkoaika r.y. Viitattu 29.7.2021.
18. ↑  TUTO KAUTEEN KOKENEEN KAPTEENISTON JOHDOLLA *tutohockey.fi*.  22.9.2021. TUTO Hockey Oy. Viitattu 24.9.2021.
19. ↑  Tranås AIF Hockey on Instagram *instagram.com*.  31.8.2022. Tranås AIF Hockey. Viitattu 31.8.2022. (ruotsiksi)
20. ↑  Joonas Larinmaa lämnar Tranås AIF *hockeyettan.se*.  12.1.2023. Hockeyettan. Viitattu 2.2.2023. (ruotsiksi)
21. ↑  V nadaljevanje sezone močnejši za finskega napadalca Joonasa Larinmaaja *hddjesenice.si*.  2.2.2023. HDD Jesenice. Viitattu 2.2.2023. (sloveeniksi)
22. ↑  Joonas Larinmaa rejoint son frère en attaque *twitter.com*.  26.5.2023. Les Aigles de Nice. Viitattu 12.1.2024. (ranskaksi)
23. ↑  Kiiski, Jyrki: Joonas Larinmaa vahvistamaan Kiekko-Espoota – "Hän tuo paljon kokemusta ja johtajuutta pukukoppiin" *Jatkoaika.com*.  10.1.2024. Jatkoaika r.y. Viitattu 12.1.2024.
24. ↑  Uudet ylioppilaat: Aurajoen lukio, Juhana Herttuan lukio, Katedralskolan, Kupittaan lukio *ts.fi*.  19.5.2011. Turun Sanomat Oy. Viitattu 17.11.2020. [vanhentunut linkki]
25. ↑  Mikko Larinmaa *Elite Prospects*. Everysport Media Group AB.  (englanniksi)
26. ↑  Jesper Larinmaa *Elite Prospects*. Everysport Media Group AB.  (englanniksi)

Kiekko-Espoo – Mestis
1 Lampinen |
3 Keskitalo |
4 Tamminen |
8 Pylkkänen |
11 Pietilä |
12 Piipponen |
14 Kivelä |
15 Hopponen |
16 Takaveräjä |
18 Utriainen |
19 Kallionkieli |
20 Heikkinen |
21 Toivainen |
22 And |
25 Jämsen |
28 Hämäläinen |
29 Suoniemi |
30 Rimpinen |
35 Karjalainen |
37 Elimäki |
43 Niemeläinen |
47 Laakso |
55 Karlsson |
71 Jürgens |
78 Tuomaala |
82 Tolppola |
90 Koivusaari |
91 Larinmaa  

Valmentajat: Westerlund – McLean – von Hedenberg – Lehto – Kolehmainen